|  |  |
| --- | --- |
| Формуляр за частична предварителна оценка на въздействието\*  (Приложете към формуляра допълнителна информация/документи) | |
| **Институция:** Министерство на околната среда и водите | **Нормативен акт:** Проект на Закон за изменение и допълнение на Закона за управление на отпадъците |
| **За включване в законодателната/оперативната програма на Министерския съвет за периода:** 01.01.2018 – 30.06.2018 г. | Дата: 10.01.2018 г. |
| **Контакт за въпроси**: | **Телефон:** |
| 1. Дефиниране на проблема:   * 1. *Кратко опишете проблема и причините за неговото възникване. Посочете аргументите, които обосновават нормативната промяна*   С *Регламент (ЕС) 2017/997 на Съвета от 8 юни 2017 г. за изменение на приложение III към Директива 2008/98/ЕО на Европейския парламент и на Съвета относно отпадъците по отношение на опасното свойство НР 14 „Токсични за околната среда“* се въвеждат европейски хармонизирани критерии за определяне на опасното свойство НР 14 „Токсични за околната среда“. Във връзка с това се налага изменение и допълнение на Закона за управление на отпадъците (ЗУО), тъй като в българското законодателство Приложение III към Директива 2008/98/ЕО е транспонирано в Приложение № 3 на същия закон.  *1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или въвеждане на нови технологични възможности (например съвместни инспекции между няколко органа и др.)*  При прилагането на съществуващото законодателство се използват националните критерии за определяне на опасното свойство НР 14 „Токсични за околната среда“, регламентирани в Наредба № 2/2014 г. за класификация на отпадъците, което в бъдеще ще доведе до различни резултати при класификацията на даден отпадък в Р България и в другите държави-членки. Това от своя страна ще доведе до различното му управление и най-вече затруднения при трансграничния му превоз, поради евентуалната му различна класификация, заради използването на различни, а не хармонизирани критерии.    *1.3. Посочете дали са изготвени последващи оценки на нормативния акт или анализи за изпълнението на политиката и какви са резултатите от тях?*  Не са извършвани последващи оценки на нормативния акт. | |
| 2. Цели:  *Посочете целите, които си поставя нормативната промяна по конкретен и измерим начин и график за тяхното постигане. Съответстват ли целите на действащата стратегическа рамка?*  Въвеждане на европейски критерии за определяне на опасното свойство НР 14 „Токсични за околната среда“, с което се цели хармонизирано управление на отпадъците. | |
| 3. Идентифициране на заинтересованите страни:  *Посочете всички потенциални засегнати и заинтересовани страни, върху които*  *предложението ще окаже пряко или косвено въздействие (бизнес в дадена*  *област/всички предприемачи, неправителствени организации, граждани/техни*  *представители, държавни органи, др.).*   * Лица, образуващи отпадъци, които проявяват или биха проявили опасното свойство HP 14 “Токсични за околната среда“; * Лица, получаващи или изпращащи от/към Р България отпадъци, които проявяват или биха проявили опасното свойство HP 14 “Токсични за околната среда“ по Регламент (ЕО) №1013/2006 относно превози на отпадъци. | |
| 4. Варианти на действие:  *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“*  **Вариант 1: Без действие**  При този вариант не се предвижда изменение и допълнение на ЗУО и се прилагат националните критерии за определяне на опасното свойство HP 14 “Токсични за околната среда“, регламентирани в Наредба № 2/2014 г. Това ще доведе до различни резултати при класификацията на даден отпадък в Р България и в другите държави-членки, което от своя страна ще доведе до различното му управление и най-вече затруднения при трансграничния му превоз, поради евентуалната му различна класификация, заради използването на различни, а не хармонизирани критерии. Освен това има вероятност от наказателна процедура за неприлагане на Регламент (ЕС) 2017/997.  **Вариант 2: Въвеждане на прилагащи мерки на Регламент (ЕС) 2017/997 в ЗУО**  Регламентът ще се прилага пряко и в ЗУО ще се въведат прилагащите мерки за определяне на компетентен орган по прилагането му. В този случай ще се създаде объркване на заинтересованите лица, тъй като ще трябва да прилагат всички други свойства, определящи отпадъка като опасен от приложение № 3 на ЗУО, а НР 14 от Регламент (ЕС) 2017/997. Ще се избегне наказателна процедура за неприлагане на Регламент (ЕС) 2017/997.  **Вариант 3: Изменение на приложение № 3 на ЗУО**  В Приложение № 3 на ЗУО, където е транспонирано Приложение III от Директива 2008/98/ЕО, ще се въведат и критериите за определяне на опасното свойство НР 14 „Токсични за околната среда“. Ще се запази досегашния правна практика на въвеждане в закона, като по този начин ще се прилагат хармонизирани критерии и ще се избегне евентуално объркване от страна на заинтересованите лица. Ще се избегне наказателна процедура за неприлагане на Регламент (ЕС) 2017/997. | |
| 5. Негативни въздействия:  *Опишете качествено (при възможност - и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни*  **Вариант 1: Без действие**  **Икономически негативни въздействия:**  При прилагането на различни критерии за определянето на опасното свойство НР 14 „Токсични за околната среда“, в нашата страна и другите държави-членки и при трансграничен превоз на този отпадък, може да се наложи повторното му определяне по съответните критерии.  **Социални негативни въздействия:**  Не са идентифицирани.  **Екологични негативни въздействия:**  Даден отпадък, който е определен по националните критерии като нетоксичен за околната среда, по хармонизираните критерии може да се определи като токсичен. В този случай той ще се управлява по леки правила и дори без необходимото разрешително, което води до риск за околната среда.  **Други:**  При трансграничен превоз на даден отпадък може да се наложи повторно определяне на опасното свойство HP 14 „Токсични за околната среда“ по хармонизираните критерии, което е и административна тежест за заинтересованите лица.  Има вероятност за наказателна процедура за неприлагане на Регламент (ЕС) 2017/997.  В случая този вариант е оценен като неефективен.  **Вариант 2: Въвеждане на прилагащи мерки на Регламент (ЕС) 2017/997 в ЗУО**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия**:  Не са идентифицирани.  **Други:**  Ще се създаде объркване на заинтересованите лица, тъй като ще трябва да прилагат всички други свойства, определящи отпадъка като опасен от приложение № 3 на ЗУО, а НР 14 от Регламент (ЕС) 2017/997.  Ще се прилага различна правна практика за въвеждане на критерии определящи опасните свойства на отпадъка  В случая този вариант е оценен като рисков.  **Вариант 3: Изменение на приложение № 3 на ЗУО**  **Икономически негативни въздействия:**  Не са идентифицирани.  **Социални негативни въздействия:**  Не са идентифицирани.  **Екологични негативни въздействия**:  Не са идентифицирани.  **Други:**  Не са идентифицирани. | |
| 6. Положителни въздействия:  *Опишете качествено (при възможност – и количествено) всички значими потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.*  **Вариант 1: Без действие**  **Икономически положителни въздействия:**  Не са идентифицирани.  **Социални положителни въздействия:**  Не са идентифицирани.  **Екологични положителни въздействия:**  Не са идентифицирани.  **Други:**  Не са идентифицирани.  **Вариант 2: Въвеждане на прилагащи мерки на Регламент (ЕС) 2017/997 в ЗУО**  **Икономически положителни въздействия:**  Ще се избегне прилагането на различни критерии за определянето на опасното свойство НР 14 „Токсични за околната среда“, в нашата страна и другите държави-членки и ще отпадне необходимостта за повторното му определяне при трансграничен превоз на този отпадък.  **Социални положителни въздействия:**  Не са идентифицирани.  **Екологични положителни въздействия**:  Ще се избегне риск за околната среда, тъй като няма да има възможност даден отпадък, който се определя като токсичен по хармонизираните критерии да се определи за нетоксичен в нашата страна.  **Други:**  Ще се избегне наказателна процедура за неприлагане на Регламент (ЕС) 2017/997.  **Вариант 3: Изменение на приложение № 3 на ЗУО**  **Икономически положителни въздействия:**  Ще се избегне прилагането на различни критерии за определянето на опасното свойство НР 14 „Токсични за околната среда“, в нашата страна и другите държави-членки и ще отпадне необходимостта за повторното му определяне при трансграничен превоз на този отпадък.  **Социални положителни въздействия:**  Не са идентифицирани.  **Екологични положителни въздействия**:  Ще се избегне риск за околната среда, тъй като няма да има възможност даден отпадък, който се определя като токсичен по хармонизираните критерии да се определи за нетоксичен в нашата страна.  **Други:**  Ще се избегне объркването на заинтересованите лица, тъй като ще трябва да прилагат всички други свойства, определящи отпадъка като опасен от приложение № 3 на ЗУО, а НР 14 от Регламент (ЕС) 2017/997.  Ще се избегне прилагането на различна правна практика за въвеждане на критериите определящи опасните свойства на отпадъка  Ще се избегне наказателна процедура за неприлагане на Регламент (ЕС) 2017/997. | |
| 7. Потенциални рискове:  *Посочете възможните рискове от приемането на нормативната промяна, включително възникване на съдебни спорове.*  Не са идентифицирани рискове от приемането на изменение на приложение № 3 от ЗУО. | |
| 8.1. Административната тежест за физическите и юридическите лица:   Ще се повиши  Ще се намали  Х Няма ефект  8.2. Създават ли се нови регулаторни режими? Засягат ли се съществуващи режими и услуги?  Не се създават нови регулаторни режими и не се засягат съществуващи регулаторни режими. | |
| 9. Създават ли се нови регистри?  Не  Когато отговорът е "да", посочете колко и кои са те | |
| 10. Как въздейства актът върху микро-, малките и средните предприятия (МСП)?  Х Актът засяга пряко МСП   Актът не засяга МСП   Няма ефект  Проектът на ЗИД на ЗУО засяга МСП, доколкото те попадат в обхвата на заинтересованите страни по т. 3 от настоящата оценка. | |
| 11. Проектът на нормативен акт изисква ли цялостна оценка на въздействието?   Да  Х Не | |
| 12. Обществени консултации:  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.*  Проектът на ЗИД на ЗУО ще бъде публикуван за обществени консултации за 30 дни на интернет страницата на МОСВ и на Портала за обществени консултации. | |
| 13. Приемането на нормативния акт произтича ли от правото на Европейския съюз?  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).*  Х Да   Не  Измененията в ЗУО произтичат от правото на Европейския съюз и за опасното свойство НР 14 „Токсични за околната среда“. Не е правена отделна оценка на въздействие на ниво Европейски съюз. Правена е оценка на въздействие на ниво ЕС за всички свойства, определящи отпадъка като опасен. | |
| 14. Име, длъжност, дата и подпис на директора на дирекцията, отговорна за изработването на нормативния акт:  Име и длъжност: директор на дирекция „Управление на отпадъците и опазване на почвите“  Дата:  Подпис: | |